I le masina mulimuli o le Taua Lona Lua a le Lalolagi i Asia i Sasaʻe, na faalauiloa ai e fitafita a le Iuni a Soviet le taua tele a Manchurian Strategic Operation
e faasagatau i le ʻautau a Iapani o le Kwantung i Manchuria ma le tuaoi o Saina ma Mongolia. O lenei gaoioiga na faaumatia ai le ʻautau a le Kwantung i le na o le tolu vaiaso ma tuua ai le USSR e nofoia Manchuria atoa i le iʻuga o le taua i se tulaga gaogao atoa o malosiaga a Saina i le lotoifale. O le iʻuga, na lolo atu ai fitafita Iapani e 700,000 sa iai i lenā vaipanoa. Mulimuli ane i lenā lava tausaga, na iloa ai e Chiang Kai-shek, e lē lava ana punaʻoa e taofia ai le osofaʻia e le CCP o Manchuria, pe a uma ona ō ese atu le ʻau Soviet. O lea, na ia faia ai se maliega ma le ʻau Soviet ina ia tolopo le latou ō ese atu seʻia oo ina lava le aofaʻi o ana tagata ua aʻoaʻoina lelei ma meafaigaluega faaonapōnei i le vaipanoa. Ae peitaʻi, na teena e le malo o Soviet le faatagaina o fitafita a le Nationalist e ui atu i lona teritori. Na auina atu loa e le Iunaite Setete ni fitafita a le KMT e nofoia aai autū i le itu i mātū o Saina, a o pulea lava e le CCP nuu maotua. I le aso 15 o Novema 1945, na amata ai e le ROC se tauiviga e taofia ai le CCP mai le faamalosia o lona tulaga malosi. Na faaaluina e le ʻau Soviet le taimi faaopoopo i le faataapeapeina o le faavae tau alamanuia o Manchuria (e oo atu i le $2 piliona lona tau) ma toe faafoʻi atu i lo latou atunuu na faatamaʻia i le taua.